 ЕВРОПЕЙСКА
 КОМИСИЯ
 Брюксел, 15.7.2020 г.
 C(2020) 4700 final
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 15.7.2020 година
 за определяне на техническите спецификации на изискванията по отношение на
 данните за тема „Използване на ИКТ и електронна търговия“ за референтната
 2021 година в съответствие с Регламент (ЕС) 2019/2152 на Европейския парламент
 и на Съвета
 (текст от значение за ЕИП)
 BG BG
 ---pagebreak--- РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 15.7.2020 година
 за определяне на техническите спецификации на изискванията по отношение на
 данните за тема „Използване на ИКТ и електронна търговия“ за референтната
 2021 година в съответствие с Регламент (ЕС) 2019/2152 на Европейския парламент
 и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/2152 на Европейския парламент и на Съвета от
 27 ноември 2019 г. за европейската бизнес статистика и за отмяна на 10 правни акта в
 областта на бизнес статистиката1, и по-специално член 7, параграф 1 и член 17,
 параграф 6 от него,
 като има предвид, че:
 (1) С цел да се гарантира правилното прилагане по тема „Използване на ИКТ и
 електронна търговия“, посочена в приложение I към Регламент (ЕС) 2019/2152,
 Комисията следва да определи променливите, мерната единица, статистическата
 съвкупност, класификациите и разбивките, както и крайния срок за предаване на
 данните, за да се изготвят данни за използването на ИКТ и електронната
 търговия, които да са съпоставими и хармонизирани между държавите членки.
 (2) Държавите членки следва да предоставят метаданни и доклади за качеството за
 националните статистически бизнес регистри и за цялата бизнес статистика.
 Поради това е необходимо да се определят правилата, съдържанието и сроковете
 за тези доклади.
 (3) Мерките, предвидени в настоящия регламент, са в съответствие със становището
 на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 За тема „Използване на ИКТ и електронна търговия“, посочена в приложение I към
 Регламент (ЕС) 2019/2152, държавите членки предават данните съгласно техническите
 спецификации на изискванията по отношение на данните за референтната 2021 година
 в съответствие с приложението към настоящия регламент.
 1
 ОВ L 327, 17.12.2019 г., стр. 1.
 BG 1 BG
 ---pagebreak--- Член 2
 Годишният доклад за метаданните за тема „Използване на ИКТ и електронна
 търговия“, посочена в приложение I към Регламент (ЕС) 2019/2152, се предава на
 Комисията (Евростат) до 31 май 2021 г.
 Годишният доклад за качеството за тема „Използване на ИКТ и електронна търговия“,
 посочена в приложение I към Регламент (ЕС) 2019/2152, се предава на Комисията
 (Евростат) до 5 ноември 2021 г.
 Член 3
 Настоящият регламент влиза в сила на двадесетия ден след деня на публикуването му в
 Официален вестник на Европейския съюз.
 Настоящият регламент е задължителен в своята цялост и се прилага пряко във всички
 държави членки.
 Съставено в Брюксел на 15.7.2020 година.
 За Комисията
 Председател
 Ursula VON DER LEYEN
 BG 2 BG
 ---documentbreak--- ЕВРОПЕЙСКА
 КОМИСИЯ
 Брюксел, 15.7.2020 г.
 C(2020) 4700 final
 ANNEX 1
 ПРИЛОЖЕНИЕ
 към
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 за определяне на техническите спецификации на изискванията по отношение на
 данните за тема „Използване на ИКТ и електронна търговия“